Veltsist mõisast umbes 1,5 km lõuna suunas asub Kloodi mõis. Kloodi mõis on rajatud 17. sajandi alguses ning kuulus Clodt von Jürgensburgidele, mille järgi on mõis saanud ka eestikeelse nime. Pargi serval asuv mõisahoone on ehitatud 18. saj II poolel. Veidi eemal on alles ka varasem härrastemaja, hilisem teenijatemaja.
#000001
Esifassaadi keskel paiknes varem lai puitveranda, kuid nüüdseks on see ümber ehitatud. Ka tagafassaadi keskel on olnud palkon, kuid see on hävinud jäljetult. Ruumid hoones on anfilaadselt. 20. sajandil on hoonet veidi ümber ehitatud. Algselt on hoonete paiknemine olnud sümmeetriline - kahel pool esiväljakut on paiknenud tall ja ait ning kaugemas servas laudad, tänaseks päevaks on mõned hooned hävinud kuid mõned on veel alles. Hoone ees on maapind ettesõidutee tarbeks tõstetud. See oli algselt piiratud maakivipostidega, mida ühendas sepiskett. Hoone seisis palju aastaid tühjana. Nüüdseks on mõis eravalduses ning kenasti korrastatud, kuid minu maitsele on see mõis siiski oma välisilmet liiga igav ja iseloomutu. Oma osa on kindlasti selles, et katusekuju on muudetud ning praegune katus muudab üldmulje väga steriilseks, sama võib öelda verandade puudumise kohta.
#000002
Huvitav fakt on see, et alates 1940. aastat asus Kloodi mõisas siirupitööstus Ermos, mis liideti Kawe kondiitritööstustega, mis oli omakorda eelkäijaks Kalevi kommitööstusele.
#000004